annonse

annonse

Britenes statsminister Theresa May har annonsert at hun støtter landreformen i Sør-Afrika, som innebærer at bønder, hovedsakelig av europeisk herkomst, vil bli fratatt land, uten kompensasjon. Det melder Independent Online.

– Storbritannia har i en tid støttet landreformen. Landreform som er lovlig, som er transparent, som genereres gjennom en demokratisk prossess. Det er et tema jeg bragte på banen og diskuterte med president Ramaphosa da han var i London tidligere i år. Jeg vil snakke med ham om det senere i dag, sier May i en uttalelse tirsdag.

Gerard Batten, som leder det nasjonalkonservative partiet UKIP, fremmer krass kritikk av statsministerens uttalelser, og påpeker at en reform kan være moralsk forkastelig, selv om den er lovlig.

annonse

– Theresa May sier hun støtter lovlig landreform i Sør-Afrika. Mange land i verden har utført handlinger som har vært «lovlige», men det gjør dem ikke moralsk riktige. Det er forkastelig at fru May står skulder ved skulder med en leder for et land som fører slik rasistisk politikk. Denne regjeringen har ingen troverdighet i det hele tatt når de snakker om å beskytte menneskerettigheter, når de ser en annen vei når våre påståtte internasjonale partnere begår overgrep, sier Batten

USAs president Donald Trump på sin side har i en tweet lovet at hans administrasjon skal se nærmere på landreformen i Sør-Afrika. Meldingen vekket sterke reaksjoner i enkelte politiske miljøer, og lederen for det venstreekstreme partiet Economic Freedom Fighters i Sør-Afrika, Julius Malema, sa følgende om Trumps uttalelser:

– Ved hjelp av landekspropriasjon kan vi tvinge hvite mennesker til å dele landet som ble overtatt ved hjelp av forbrytelser mot menneskeligheten til svarte og afrikanske folk. Vi må gjøre det fullstendig klart, Donald «den patologiske løgneren» Trump, vi er ikke redde for deg og ditt USA og vestlige imperialistiske makter.

Julius Malema har tidligere indikert at han kan komme til å støtte nedslaktning av hvite sørafrikanere.

– Jeg sier ikke at man skal slakte hvite folk, i alle fall ikke ennå, sa partilederen.